James Francis Stafford

James Francis Stafford (s. 26. heinäkuuta 1932) on katolisen kirkon yhdysvaltalainen pappi ja vuodesta 1998 yksi kardinaaleista. 1. maaliskuuta 2008 hän yleni kardinaalidiakonista kardinaalipapiksi.

Stafford syntyi Marylandin Baltimoressa ja sai pappisvihkimyksensä 15. joulukuuta 1957. Hän toimi Memphisin piispana vuosina 1982–1986 ja Denverin arkkipiispana 1986–1996. Hän oli Paavillisen maallikkojen neuvoston puheenjohtajana vuosina 1996–2003. Vuonna 2003 hänestä tuli Paenitentiaria Apostolica -tribunaalin johtaja.

Äänestysikäisenä kardinaalina Stafford osallistui vuoden 2005 konklaaviin, jossa tuli valituksi paavi Benedictus XVI.

Luokka:Katoliset arkkipiispat
Luokka:Yhdysvaltalaiset kardinaalit
Luokka:Vuonna 1932 syntyneet
Luokka:Elävät henkilöt